**ΕΝΗΜΕΡΩΤΙΚΟ ΦΥΛΛΑΔΙΟ ΓΙΑ ΤΟ**

**2ο ( ΔΕΥΤΕΡΟ ) ΤΕΤΡΑΜΗΝΟ ΤΗΣ Β! ΤΑΞΗΣ**

Οι δραστηριότητες του 2ου τετραμήνου , είναι συνέχεια αυτών του 1ου τετραμήνου και αξίζει να υπογραμμίσουμε για κάθε μία τα παρακάτω :

**🗍 ΓΡΑΠΤΗ ΕΡΓΑΣΙΑ – Β! ΜΕΡΟΣ ✍**

Συνεχίζουμε και ολοκληρώνουμε τη γραπτή εργασία από το σημείο που είχατε σταματήσει στο 1ο τετράμηνο , συμπληρώνοντας τις υπόλοιπες ενότητες που αφορούν κάθε διαφορετικό τμήμα της επιχείρησης που μελετάτε και τέλος την ολοκληρώνουμε με ένα κεφάλαιο που θα έχει τίτλο: «Η κατασκευή του έργου μας» ή κάτι παρόμοιο. Στο κεφάλαιο αυτό που θα αναφέρετε στο πρακτικό μέρος του μαθήματος , θα περιγράψετε αναλυτικά την πορεία κατασκευής σας με τη σειρά που την οργανώσατε και να μην ξεχάσετε:

• Να παρουσιάσετε όλα τα σχέδια με τη σειρά που σχεδιάστηκαν, να αναφέρετε και να δικαιολογήσετε κάθε αλλαγή που φαίνεται σε αυτά.

• Να αναφέρετε και να δικαιολογήσετε το λόγο που επιλέξατε τα υλικά σας.

• Να αναφέρετε και να περιγράψετε τα εργαλεία και τον τρόπο που τα χρησιμοποιήσατε, τονίζοντας τις δυσκολίες που παρουσιάστηκαν στη χρήση τους.

• Να τοποθετήσετε φωτογραφίες όπου κρίνετε απαραίτητο (τουλάχιστον μία τελική).

• Να δώσετε ιδιαίτερο βάρος στην περιγραφή των προβλημάτων που σας παρουσιάστηκαν στη φάση της κατασκευής και στον τρόπο που τα ξεπεράσατε.

• Να συμπληρώσετε το ημερολόγιο με όλες τις ημερομηνίες που έγινε κάτι για το έργο , στο σχολείο ή στο σπίτι και να το βάλετε στην εργασία.

• Να συμπληρώσετε τον κατάλογο υλικών και κόστους κατασκευής με όλα τα υλικά που χρησιμοποιήσατε και να υπολογίσετε το συνολικό κόστος της κατασκευής και να το συμπεριλάβετε στην εργασία.

• Να συμπληρώσετε τον κατάλογο εργαλείων με όλα τα εργαλεία που χρησιμοποιήσατε για την κατασκευή και να τον βάλετε στην εργασία.

• Να συμπληρώσετε τη σελίδα των περιεχομένων και να τοποθετήσετε τη σελίδα της βιβλιογραφίας στο τέλος της εργασίας.

• Να γράψετε ΚΑΘΕ ΜΑΘΗΤΗΣ(-ΤΡΙΑ) ΞΕΧΩΡΙΣΤΑ, σε μια σελίδα με τίτλο: «Σκέψεις και συναισθήματα μετά την ολοκλήρωση του έργου μου», τι θα αλλάζατε στην κατασκευή αν σας δινόταν η ευκαιρία να την κάνετε από την αρχή και πως νοιώθετε μετά το τέλος όλης της χρονιάς στο μάθημα της Τεχνολογίας. (Μπορείτε να αναφέρετε ελεύθερα κάθε σκέψη σας!) Όλα τα φύλλα θα τοποθετηθούν σε ένα τελευταίο κεφάλαιο με τίτλο: «Σκέψεις και συναισθήματα». Επιπλέον δραστηριότητες είναι :

**1. ΧΑΡΤΌΝΙ ΠΑΡΟΥΣΙΑΣΗΣ**

Σε ένα χαρτόνι 70 Χ 100 παρουσιάστε τα βασικά στοιχεία της «εταιρείας» σας, σαν μια αφίσα που βλέπουμε στο δρόμο. Μπορείτε να γράψετε με το χέρι ή με τον υπολογιστή, να ζωγραφίσετε, να κάνετε κολλάζ ή οτιδήποτε άλλο προτιμάτε, για να πετύχετε το καλύτερο αποτέλεσμα. Περισσότερες πληροφορίες στην τάξη.

**2. ΧΑΡΤΌΝΙ ΔΙΑΦΗΜΙΣΗΣ**

Σε ένα χαρτόνι 70 Χ 100 να φτιάξετε μια διαφημιστική αφίσα για ένα από τα προϊόντα που παράγει (ή μια υπηρεσία που προσφέρει) η εταιρία σας, σαν τις αφίσες που βλέπουμε στο δρόμο. Μπορείτε να γράψετε με το χέρι ή με τον υπολογιστή, να ζωγραφίσετε, να κάνετε κολλάζ ή οτιδήποτε άλλο προτιμάτε, για να πετύχετε το καλύτερο αποτέλεσμα. Περισσότερες πληροφορίες στην τάξη.

**🏭 ΟΔΗΓΙΕΣ ΓΙΑ ΤΗΝ ΚΑΤΑΣΚΕΥΗ ΤΗΣ ΜΑΚΕΤΑΣ 🛠**

Το ομοίωμα (μακέτα ) και αν είναι δυνατόν και άλλες κατασκευές ( προϊόντα – συσκευασίες ) , θα είναι η κύρια δραστηριότητα του 2ου τετραμήνου και σ΄αυτήν προσπαθούμε να απεικονίζουμε όλα τα κύρια μέρη της ( χώρους παραγωγής ή έκθεσης – αποθήκες – γραφεία – χώρους στάθμευσης και πρασίνου – περίφραξης – δρόμων και πεζοδρομίων κ.ά.) , αξιοποιώντας τα υλικά και εργαλεία που διαθέτουμε Παραδίδεται για αξιολόγηση τις τελευταίες εβδομάδες των μαθημάτων , μαζί με τη γραπτή εργασία. Φτιάχνουμε και μία μικρή πινακίδα – ταμπέλα, για την ημέρα πραγματοποίησης της έκθεσης, με όλα τα στοιχεία των μελών της ομάδας σας

🗣 ΠΡΟΦΟΡΙΚΕΣ ΠΑΡΟΥΣΙΑΣΕΙΣ – ΣΕΜΙΝΑΡΙΑ **🖏**

Στο τέλος του τετραμήνου ( σε μία ή και 2 διδακτικές ώρες ) θα παρουσιάσετε προφορικά τον τρόπο κατασκευής της μακέτας σας και τυχόν άλλων κατασκευών σας . Κάθε μαθητής/τρια να περιγράψει τη συμμετοχή της στην κατασκευή και να δώσει ιδιαίτερο βάρος στην περιγραφή των προβλημάτων που παρουσιάστηκαν στη φάση της κατασκευής του έργου σας και στον τρόπο που τα ξεπεράσατε. Αν υπάρξει χρονική δυνατότητα , ίσως πραγματοποιηθεί και ενδιάμεσο σεμινάριο σε κάποιο κατάλληλο στάδιο των ενεργειών κατασκευής της μακέτας

Οι ημερομηνίες των σεμιναρίων θα ανακοινωθούν έγκαιρα.

**☺** ΚΑΛΗ ΕΠΙΤΥΧΙΑ !!!

.

.

.

.